**Snæbel** er det danske navnet på type en type sik (navnet er også kjent fra norsk). Den er en slank, sølvblank laksefisk med en karakteristisk forlenget snute som finnes i Vadehavsområdet.

Her lever den og vokser opp, men om høsten søker den opp i de større vannløpene for å gyte. Etter at eggene er klekket i februar–mars, lever de små snæbler et par måneder i de mere stille områder av vannløpene, før de søker ut i Vadehavet. Snæblen lever overveiende av dyreplankton, som svever fritt i vannet, men de større fisk lever også av bunndyr.

Systematikken er som for andre sikformer innviklet. Norske og russiske forskere mener alle siker i Europa tilhører en variabel art, *Coregonus lavaretus*. Svenske og sveitsiske forskere deler derimot sikene opp i et stort antall arter. FishBase og Verdens naturvernunion følger systematikken utarbeidet av sveitseren Kottelat.

Nebbsik er en fellesbetegnelse på bestander av sik som lever i brakkvann. Navnet viser til de utvikler en spiss snute som er mye lengre enn underkjeven. Tradisjonelt er nebbsikene i Nordsjøen, inkludert snæbel, regnet til arten *Coregonus oxyrinchus* og nebbsikene i Østersjøen til *C. lavaretus*.

Nyere forskning viser at *C. oxyrinchus* i snever betydning var utbredt i Sør-England og nedre deler av Rhinen, Maas og Schelde. Denne arten er globalt utryddet.

Nebbsikene i Ems, Weser, Elben, Danmark, Østersjøen, langs Sveriges vestkyst og i Oslofjorden med nedre Glomma og Drammenselva tilhører arten *C. maraena*. I Rhinen er *C. maraena* innført for å erstatte den utryddede *C. oxyrinchus*. Det finnes også stasjonære bestander av *C. maraena* i ferskvann, blant annet i innsjøene Vättern, Vänern, Mälaren, Siljan og Ladoga. *C. maraena* kalles som regel *C. lavaretus* i landene rundt Østersjøen, og den norske Artsdatabanken mener at all norsk sik skal regnes til *C. lavaretus*.

Vernetiltak
-----------

Nordsjøsnæblen var tidligere vanlig i både det hollandske, tyske og danske vadehav. I de tyske flodene ble det sist på 1800-tallet fanget opp imot 30 000 kg årlig. Siden gikk den tilbake, hvor den på 1980-tallet var i ferd med å utdø. Den eneste kjente bestand var da i Vidåsystemet ved Tønder i Sønderjylland. Snæblen er den eneste totalfredede fiskeart i Danmark. Det er ikke tillatt å fange den, og ved bifangst, skal den slippes ut igjen.

Referanser
----------

1. 1 2  Freyhof, J. (2011). «*Coregonus maraena*». *IUCN 2013. IUCN Red List of Threatened Species. Version 2013.2*. Besøkt 27. januar 2014.
2. ↑  *Snæbel*, Norsk Haandlexikon, Tredie Bind. Besøkt 11. juli 2014
3. ↑  *snaebel.dk* Arkivert 23. mars 2011 hos Wayback Machine.
4. ↑  Pethon, P. (2005). *Aschehougs store fiskebok* (5 utg.). Oslo. s. 179–181. ISBN 82-03-23247-7.
5. ↑  Kottelat, M. (1997). «European freshwater fishes. An heuristic checklist of the freshwater fishes of Europe (exclusive of former USSR), with an introduction for non-systematists and comments on nomenclature and conservation». *Biologia*. 52, suppl. 5: 1–127. ISSN 0006-3088.
6. ↑  Muus, B.J. og P. Dahlstrøm (1978). *Europas ferskvannsfisk* (2 utg.). Gyldendal. s. 70–74. ISBN 82-05-10975-3.
7. ↑  Freyhof, J. og C. Schöter (2005). «The houting *Coregonus oxyrinchus*(L.)(Salmoniformes: Coregonidae), a globally extinct species from the North Sea basin». *Journal of Fish Biology*. 67 (3): 713–729. ISSN 1095-8649. doi:10.1111/j.0022-1112.2005.00771.x.
8. ↑  *Snæbel*, Den store danske
9. ↑  *Snæbel*, naturstyrelsen.dk Arkivert 12. juli 2013 hos Wayback Machine.

Eksterne lenker
---------------

* (en) *Snæbel* – oversikt og omtale av artene i WORMS-databasen Rediger på Wikidata

* (en) *Snæbel* i Global Biodiversity Information Facility Rediger på Wikidata

* (no) *Snæbel* hos Artsdatabanken Rediger på Wikidata

* (sv) *Snæbel* hos Dyntaxa Rediger på Wikidata

* (en) *Snæbel* hos Fauna Europaea Rediger på Wikidata

* (en) *Snæbel* hos FishBase Rediger på Wikidata

* (en) *Snæbel* hos ITIS Rediger på Wikidata

* (en) *Snæbel* hos NCBI Rediger på Wikidata

* (en) *Kategori:Coregonus maraena* – bilder, video eller lyd på Wikimedia Commons Rediger på Wikidata

* *Coregonus maraena* – detaljert informasjon på Wikispecies Rediger på Wikidata
* (en) *Coregonus maraena* (Bloch, 1779) Maraena whitefish - FishBase
* (da) Arkivert 26. april 2019 hos Wayback Machine.

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** NKC
 |